Knight and Day

Knight and Day (títol orichinal en anglés, en aragonés Caballero y Día, estrenada en Aragón con o títol en castellano de Noche y Día, Nueit y Día en aragonés) ye una cinta de l'anyo 2010 de cine estausunidense d'aventuras comicas d'espías y acción dirichida por James Mangold seguntes un guión orichinal de Patrick O'Neill con una dirección de fotografía de Phedon Papamichael y una banda sonora orichinal de John Powell producida por Cathy Konrad, Todd Garner y Steve Pink. En l'elenco d'a cinta amanixen, entre d'atros, os actors Tom Cruise, Cameron Diaz, Peter Sarsgaard, Viola Davis, Jordi Mollà y Paul Dano.

O rodache d'a cinta se fació en Boston y d'atras localidaz de Massachusetts, con as escenas en l'aeropuerto filmadas en l'aeropuerto de Worcester en Worcester; bellas escenas se filmoron en Cádiz y Sevilla en Andalucía (Espanya), en Salzburgo (Austria) y en Port Antonio (Chamaica). S'ambienta en a calendata d'a cinta (anyos 2010) en cuantos lugars (Boston, Nueva York y Kansas en Estaus Unius y Sevilla (a on en a cinta presentan os Santfermíns de Pamplona) en Espanya. L'estreno mundial d'a cinta s'escaició en a ciudat andaluza de Sevilla.

Ye lo segundo treballo conchunto de Tom Cruise y Cameron Diaz dimpués de Vanilla Sky (2001, Cameron Crowe) y la cinta recibió criticas negativas y positivas, estando las positivas centradas en l'actuación de Cruise y Diaz y las negativas mas que mas en o guión. Se'n fació un remake en idioma hindi (Bang Bang!, 2014, Siddharth Anand).

 Argumento 
June Havens ye en aeropuerto de Wichita en Kansas de tornada enta la suya casa en Boston (Massachusetts) dimpués de mercar bellas piezas de recambio ta restaurar un antigo Pontiac GTO que ha d'estar o suyo regalo de voda ta la suya chirmana. En ixe aeropuerto coincide de forma no masiau accidental con Roy Miller, un achent secreto, que la fa servir ta pasar o filtro de contyrol d'acceso con bella mercadería. Cuan June creye que puet acceder a lo suyo vuelo, li dicen que no en queda garra plaza libre, pero bien luego bel atro achent secreto d'a CIA que ye controlando a Roy, John Fitzgerald, decide que la dixen puyar en l'avión con él, en creyer-la companyera d'él. En l'avión, June veye que lo vuelo ye cuasi vuedo de raso, pero no veye que mientres que ella se troba en os lavabos Roy tien una baralla con os poquets pasachers de l'avión y con os miembros d'a tripulación y los mata. June creye que ye una broma cuan Roy li diz que toz os tripulants de l'avión han muerto pero que él fará aterrizar l'avión, dica que comprueba que lo que li diz ye verdat y finalment Roy lo fa aterrizar en un millocar.

Dimpués d'aterrizar Roy li da consellos de cómo ha d'actuar y dimpués la droga y la deixa en a suya casa, Cuan June dispierta se prepara ta la voda d'a suya chirmana April y descubre que ista no tien garra intrés en o Pontiac GTO y que de feito la suya intención ye de vender-lo. alavez aparixe l'achent Fitzgerald, qui fa puyar en un auto a June, aparentment ta protecher-la pero que tot fa pensar que ye ta fer-li bel mal. De rapiconte aparixe Roy, qui mata a muitos achents dica conseguir rescatar-la, y June plega en una reunión con o suyo antigo novio Rodney, un pompero d'a ciudat. Pero torna a plegar Roy y aparentment sequestra a June, en ferindo levement d'un tiro a Rodney ta lo sequestro.

Roy li explica a June que con él será en seguridat y que lo que buscan os achents que lo persiguen ye un invento clamau Zephyr, una batería que puet suministrar enerchía electrica de durada infinita, un movimiento perpetuo, un invento que heba feito un choven cientifico, Simon Feck, a qui teneba que protecher Roy pero que Fitzgerald preba de sequestrar ta robar-li l'invento, en culpando a Roy de mientras. June y Roy marchan a Brooklyn en Nueva York ta trobar a Simon, pero cuan plegan él ha marchau, en deixando pistas ta Roy decindo-le que se troba en os Alpes. alavez plegan uns matons d'un traficant d'armas espanyol, Antonio Quintana, y Roy acaba con éls y torna a drogar a June.

Cuan June torna a dispertar, se troba ista vegada en una isla disierta a on Roy tien o suyo xaco secreto, y Roy li diz que ye un puesto completament seguro. Tanimientres, June accepta una trucada telefonica d'a suya chirmana y ixo inadvertidament fa que los hombres de Quintana pleguen en a isla y Roy y June han de fuyir-ne; una vegada mas, Roy torna a drogar a June ta que s'adorma. Cuan June torna a dispertar, se troba ista vegada puyada en un tren en Austria, a on Roy finalment s'ha trobau con Simon. Tanimientres tamién los ha seguiu Bernard, un asasín contractau por Quintana, y dimpués d'una dura baralla a on tamién colabora June, Roy consigue matar-lo.

En plegar en a ciudat de Salzburgo, Roy deixa a Simon y June en l'hotel seguros y marcha, pero June lo sigue, aparentment sin que Roy en pare cuenta. June puet escuitar cómo Roy alcuerda con Quintana vender-le o Zephyr y, en tornar en a suya cambra de l'hotel, troba a Fitzgerald y a Isabel George, la directora d'a CIA, qui li explican que en realidat Roy ha estau de contino fendo-la servir tga los suyos fins, en pasando de contrabando lo Zephir por os controls de l'aeropuerto. Escorazonada y decepcionada, June accepta colaborar con éls ta fer preso a Roy. Cuan preban de fer-lo, bi ha un tiroteyo y Roy, feriu, caye en un río con o Zephyr y muere. Simon ye entregau a Fitzgerald ta la suya custodia, pero iste mata a los atros achents y sequestra a Simon ta vender-lo a Quintana.

En tornar en a suya casa y en a suya vida normal, June acude a la voda de su chirmana pero dimpués decide visitar bella dirección que heba visto casualment que Simon cosiraba y cuan i plega, descubre que la casa ye en realidat a casa d'os pais de Roy, qui ye realment un sarchento de l'exercito estausunidense y a qui sus pais creyen muerto en acción de guerra. En ixa visita, June descubre que Roy yera un magnifico nadador. June decide fer-se a sí mesma una trucada, sabendo que será interceptada, afirmando que lo Zephir ye en o suyo poder. Y, como June asperaba, la consecuencia ye que la secuestran os hombres de Quintana y la portan enta la residencia d'o suyo chefe en Sevilla, a on en ixe momento dicen en a cinta que se son celebrando os Sanfermíns, y la drogan ta que diga la verdat. Y, tal como June heba deduciu, una vegada mas amanixe Roy ta salvar-la, con una persecución por as carreras de Sevilla en plenos Santfermíns con toros corriendo, a on finalment Quintana muere. Pero Fitzgerald encara tien a Simon, y finalment Roy cambia lo Zephir por Roy, fuyindo Fitzgerald en un helicoptero. Tanimientres, a batería d'o Zephir ye defectuosa y esclata, matando a Fitzgerald.

Finalment parixe que tot ha tornau en a normalidat. Roy se troba ingresau en un hospital ta curar-se d'as suyas feridas, y la directora d'a CIA li diz a June que ella mai no popdrá estar con Roy, que la vida de Roy ye en o mundo de l'espionache, y June torna en a suya vida normal. Pero ye nomás que aparentment, porque June ha podiu aprender muitas cosas de Roy de cómo actúa un achent secreto y no se conforma con fer a suya vida sin él, y prepara un plan ta poder estar chuntos.

 Elenco Knight and Day en Internet Movie Database. 
 Actor  Papel  Notas  Tom Cruise  Roy Miller   Cameron Diaz  June Havens   Peter Sarsgaard Fitzgerald   Jordi Mollà Antonio Quintana   Viola Davis Isabel George, directora d'a CIA   Paul Dano Simon Feck   Falk Hentschel Bernhard   Marc Blucas Rodney   Lennie Loftin Braces   Maggie Grace April Havens   Rich Manley Danny   Dale Dye Frank Jenkins   Celia Weston Molly   Gal Gadot Naomi   Jack O'Connell Wilmer   Trevor Loomis Eduardo   Nilaja Sun Allison   Tommy Nohilly Randy, macanico  Taylor Treadwell Azafata d'a puerta   Christian Finnegan Controlador d'acceso a l'aeropuerto   Brian Dykstra Oficial d'a companyía aeria   Brian Tarantina Hombre en o deposito de ferralla   Natasha Paczkowski Petra, sastre   Lee Wesley Fireman Paul   Matthew Lawler Achent   Ronn Surels Pasachero   Eric Robert Bradshaw Bennett Conductor de l'auto de 18 ruedas   Scott Wahle Locutor  Sara Underwood Locutora  Helen L. Welsh Vecina   King Orba Contrabandista  Michael Enright Incheniero d'o tren   Adam Gregor Cocinero d'o tren   Mitch E. Bowan Tecnico d'evacuación medica   Gerry Carbajal Medico en Hallway   Diana Afonso Chefa d'o restaurant  No acreditada Charlie Alejandro Soldau en l'aeropuerto  No acreditau Carl Alleyne Vodant  No acreditau Stanis Krista Ames Conductora de precisión  No acreditada Nicholas Art Mozo en l'aeropuerto  No acreditau Jacqueline Astbury Pasachera de l'aerolinia  No acreditada Nicole Boucher Mesacha con a coda preta en o stand  No acreditau Gonzalo Bouza Secuaz  No acreditau Brian Bradbury Duenyo d'o restaurant  No acreditau Joshua Brown Treballador de l'aeropuerto  No acreditau Catherine Burt Cambrera  No acreditada Katelyn Cahill Dama d'honor  No acreditada Hélène Cardona Moza mayor  No acreditada Arnold Chon Pistolero con fusil  No acreditau Desiree April Connolly Corredora  No acreditada Jeffrey Corazzini Tecnico automovilistico  No acreditau D.W. Cormier Vendedor de l'aeropuerto  No acreditau Christopher J. Davis Duenyo d'o restaurant  No acreditau Óscar de la Casa Cuantos papels menors No acreditau Holland Diaz Achent  No acreditau Sean Patrick Doherty Policía estatal  No acreditau Paul Elicone Aduyant d'o cambrero  No acreditau Frederick Fairbanks Achent encubierto  No acreditau Susan Farese Muller en l'aeropuerto  No acreditada Mugisha Feruzi Oficial d'a companyía aeria  No acreditau Jay Finocchiaro Pasachero en l'aeropuerto  No acreditau Keith Fluker Achent  No acreditau Shawn Fogarty Viachero en l'aeropuerto  No acreditau Jim Ford Agent  No acreditau Hugo Garcia Corredor en os toros  No acreditau Suzanne Gillies Controladora de billez en l'aeropuerto  No acreditau Karlos Granada Corredor en os toros  No acreditau Josh Gunderson Treballador en a oficina  No acreditau London Hall Azafata No acreditada Lily Blaisdell Hamilton Convidada a la voda / Mesacha en l'aeropuerto  No acreditada Gina Hernandez Muller en a escala mecanica  No acreditada David Hernández Silva Corredor en os toros  No acreditau Mark Hetherington Corredor  No acreditau Frankie Imbergamo Duenyo d'o restaurant  No acreditau Ren Knopf Corredor  No acreditau Bianca Kovacs Mesacha  No acreditada Erica LaRose  No acreditada Gwen MacKay Treballador de l'aeropuerto  No acreditau Tim MacLean Extra con auto  No acreditau Jeffrey Malick Soldau  No acreditau Conan Marchi Duenyo d'o restaurant  No acreditau Dan Marshall Duenyo d'o restaurant  No acreditau Olivier Martinez Escena en a placha  No acreditau Robert Masiello Invitau a la barbacoa  No acreditau Katie McCabe Muller en l'aeropuerto  No acreditau Erica McDermott Dama d'honor  No acreditada Thomas McGowan Furruchaga en l'aeropuerto  No acreditau Peter Motson  No acreditau Scott Neufville Pasachero de l'autobús  No acreditau Wolf-Dieter Nitsch Oficial de Policía  No acreditau Morgan O'Brien Pâsachero de l'aerolinia  No acreditau Sam Oussama Achent encubierto  No acreditau Greg Paul Policía / Pompero  No acreditau Stephen Radochia Achent especial  No acreditau Georgina Ransley Mesacha en l'aeropuerto  No acreditada Donna Glee Reim Pasachera de l'atobús  No acreditada Wilma Rivera Muller choven  No acreditau Tony Sagastizado Corredor en os toros  No acreditau Hester Schell Treballadora de l'aeropuerto  No acreditada Nicole Signore Convidada a la voda  No acreditada Bobby Silva Doble d'Antonio Quintana  No acreditau Toshi Sinha Doble de June Havens  No acreditau Michael Stavrinos Achent encubierto  No acreditau Stream Treballadora de l'aeropuerto  No acreditau David Struffolino Corredor  No acreditau George J. Vezina Treballador d'a cxonstrucción  No acreditau Billy "V" Vigeant Oficinista  No acreditau Cari Waterman Turista  No acreditada Darryl Wooten Aduyant d'o senador  No acreditau Stephanie Worth Parella de Rodney  No acreditada Christopher Wyman Policia austriaco No acreditau

 Producción 
 Desarrollo 
Antes d'estar designau James Mangold ta dirichir Knight and Day, o primer director que treballó en o prochecto estió Tom Dey. Steven Zeitchik: James Mangold wrestles "Knight and Day" to the screen, en Los Angeles Times, 24 de chunmio de 2010. Ta la elaboración d'o guión colabororon mas de doce guionistas, pero finalment o Writers Guild of America decidió que nomás que amanixese uno en os títols de credito d'a cinta, Patrick O'Neill, qui heba treballau en a primer versión d'o guión; d'atros guionistas que colaboron estioron Scott Frank, Laeta Kalogridis, Ted Griffin, Dana Fox y Simon Kinberg.

 Cásting 
Mientres o desarrollo d'o guión definitivo, se facioron cuantos cambios en l'elenco d'a cinta. En primeras, lo títol heba d'estar Wichita y se ufrió lo papel protagonista masculín a l'actor comico Adam Sandler, qui s enegó en decindo que "no se veyeba en portando un arma", Michael Cieply: Out of the Labyrinth and Onto the Screen, en The New York Times, 14 d'abril de 2010. En ixe momento, Wichita yera un prochecto d'a productora Revolution Studios dica que s'encargó Sony Pictures. En ista nueva etapa se pensó como protagonistas d'a cinta (que agora se clamaría Trouble Man) en Chris Tucker y Eva Mendes, en concebindo-la como una cinta romantica ta exalzar la figura d'istos dos actors.

Dimpués, tanto Tucker como Mendes decidioron no participar en a cinta y finalment Cameron Diaz fue esleyida por Sony Pictures ta estar la suya protagonista femenina; ta lo papel masculín se reunioron con Gerard Butler. Tanimientres Butler finalment se decidió por participar en a comedia The Bounty Hunter chunto con Jennifer Aniston. alavez qui amostró o suyo intrés en protagonizar-la estió Tom Cruise, qui yera en ixe momento fendo dica cinco audicions ta cinco cintas diferents, incluyindo-ie Salt y The Tourist, encara que Cruise decidió tamién que quereba moficicar o papel protragonista masculín t'adpatar-lo enta la suyas propias ideas.

 Financiación 
Os socios de producción d'a cinta, New Regency y Dune Entertainment, compensoron as nuevas necesidaz de financiación d'o presupuesto d'a cinta con toz istos cambios en reducindo d'una man o pago a Cruise, qui acceptó no cobrar so que 11 millons de dólars, cuan la suya tarifa yera de 20 millons por cinta, y d'atra man, reducindo os pagos futuros a Cruise, qui tamién acceptó renunciar a la suya clausula habitual en os contractos de primer dólar bruto, seguntes a cual Cruise recibiba un porcentache d'os ingresos brutos d'a cinta dende lo suyo estreno; ista vegada Cruise acceptó no cobrar dica que los inversors no hesen recuperau a suya inversión en a cinta. Claudia Eller y Ben Fritz: Fox to sneak-preview movie "Knight and Day" to generate missing buzz, en Los Angeles Times, 19 de chunio de 2010. En total, os costes de producción d'a cinta superoron os 125 millons de dólars. Gloria Goodale: Weak "Knight and Day" opening: The fall of Hollywood stars?, en The Christian Science Monitor, 24 de chunio de 2010.

 Rodache 
A meyaus de setiembre de 2009 principió la filmación d'a cinta en as ciudaz de Boston y Bridgewater, en Massachusetts, filmando-se as escenas de l'aeropuerto en l'aeropuerto de Worcester, tamién en Massachusetts. Posteriorment se filmoron bellas escenas en atras localidaz d'o mesmo estau en Melrose, Danvers y New Bedford. Melrose's Hollywood streak continues with Tom Cruise filming on Friday, en Melrose Free Press Fuera d'Estaus Unius se rodoron escenas en as ciudaz andaluzas de Cádiz Tom Cruise y Cameron Díaz ruedan en Cádiz escenas de acción con toros en La Vanguardia, 28 de noviembre de 2009. y Sevilla Sevilla se convierte en el plató de la última película de Cruise y Cameron Diaz, en RTVE. en Espanya, en Salzburgo en Austria Tom Cruise-Film: Komparsen für Salzburg-Dreh gesucht, en Die Presse, 6 de noviembre de 2009. y en a ciudat chamaicana de Port Antonio. Knight and Day, en The Gleaner, 26 de chunio de 2010.

 Banda sonora orichinal 
O grupo de musica rap estausunidense Black Eyed Peas grabó una canción ta la cinta, titulada Someday. Black Eyed Peas new Song Someday ('Knight and Day' theme) for Upcoming Tom Cruise/Cameron Diaz Movie.

 Mercatotecnia 
Se fació un estreno mundial d'a cinta en a ciudat de Sevilla o 16 de chunio de 2010, Tom Cruise y Cameron Díaz vuelven a Sevilla para el estreno de "Noche y Día", en El Confidencial, 28 de mayo de 2010. Tom Cruise y Cameron Diaz estrenarán en Sevilla "Noche y día", en Diario de Sevilla, 27 de mayo de 2010. y ta lo suyo estreno en Estaus Unius s'heba previsto ta lo 25 de chunio, pero Fox prefirió fer-lo lo 23 de chunio, en previsión d'as malos resaultaus de publico y recaudo anunciaus., y mesmo facioron una agresiva campanya de marketing ta prebar d'impulsar a cinta. Christophe Rosen, en The New York Observer analizó iste marketing en decindo que "pareixeba mas intrusivo y desesperau que cualsiquier atro estreno important d'os zaguers tiempos". Christophe Rosen: The Knight and Day Desperation Index, en The New York Observer, 17 de chunio de 2010. O productor cinematografico Don Carmody afirmó que lo tráiler d'a cinta yera "aburriu", continando con que creyeba que la cinta no funcionaría masiau bien en o mercau por a excesiva edat d'os suyos protagonistas, "creigo que Cameron Diaz yera una estrela pero ya no en ye. Bellunas d'ixas estrelas son augmentando una mica (en edat)". Peter Howell: Howell: Speaking truth to boo birds of summer, en The Toronto Star, 17 de chunio de 2010. En The Hollywood Reporter comentoron que "os espèctadors potencials permaneixen sorprendentment indiferents a si en zagueras la veyen. Y dica l'inte, sigue atrayendo l'atención mas que mas de menors de 25 anyadas, i ixo indica que los fanaticos que creixioron con Tom Cruise como estrela han cambiau. Jay A. Fernandez: Bullseye, en The Hollywood Reporter, 17 de chunio de 2010.

Fox decidió fer un pase previo d'a cinta o 19 de chunio. Carl DiOrio y Gregg Kilday: "Grown Ups" poised to beat "Knight and Day", en The Hollywood Reporter, 24 de chunio de 2010. en Los Angeles Times informoron o mesmo día que as enquestas previas a l'estreno determinoron que yera posible que la cinta se convertise en un fracaso de taquilla. As procheccions indicaban que la cinta nomás que faría un recaudo de 20 millons de dólars, muito menos que lo coste de producción d'a cinta, que heba estau de 125 millons. Fox Struggles to Overcome the Tom Cruise Problem with Knight and Day, en New York Magazine, 18 de chunio de 2010. Roger Friedman: Tom Cruise New Film, en Hollywood News, 20 de chunio de 2010. Emma Watts, presidenta de producción de FOX, dició que "no somos a on pensabamos que hebamos d'estar", en referencia a istas previsions. En Los Ángeles Times consideroron que "...Cruise y Diaz no son tan populars entre los cinefilos mas chóvens, que a sobén refincan os grans recaudos de cabos de semana d'estreno en o verano (...) Entre varons adolescents y universitarios la cinta cuasi que no rechistra movimientos, seguntes qui ha podiu veyer os resultaus d'a enquesta". New York Magazine informó que la cinta "se yera comportando miserablement" antes de cumplir a suya primera semana, y ta New York Magazine una d'as desavantallas mas grans d'a cinta yera l'actor Tom Cruise. Un directivo d'a FOX comentó a ixe mesmo diario respective d'os datos d'a enquesta previa a l'estreno que "con ixos numeros no podemos estrenar a cinta en iste momento. Con suerte, ixo cambiará en os proximos días".

En conoixer que los datos de seguimiento d'o 22 de chunio amostraran que no yera probable que Knight and Day chenerase ingresos superiors a 30 millons de dólars en os suyos primers cinco días en exhibición, un executivo de FOX dició a The Wrap que yera "esturdiu", continando que "o seguimiento diz una cosa, pero os nuestros abances d'iste cabo de semana dicioron bella cosa diferent de raso... pero si se miran os datos empiricos, no somos en garra puesto". Daniel Frankel: Box Office: Looks Like a Long Day for "Knight & Day", en The Wrap, 22 de chunio de 2010. en New York Magazine informoron que lo día anterior a l'estreno s'heba puyau a iTunes un largo tráiler de Knight and Day ta prebar de millorar o delucio intrés por a cinta. Claude Brodesser-Akner: Fox Hopes iTunes Can Save Knight and Day, en New York Magazine, 22 de chunio de 2010. Luego de fer-se publicos os resultaus de l'estreno d'a cinta, Bruce Snyder, executivo de FOX, comentó a The Hollywood Reporter que "ye una cinta t'adultos que s'enguera un miércols pero la engueremos astí y puyara lo sabado porque creyemos que o boca a boca será bueno, por a cual cosa somos preparaus ta un cabo de semana d'estreno prou bueno. Cal remerar que ye una cinta t'adultos, que asperamos que se mantienga prou tiempo.

 Recepción 
 Recaudo 
Knight and Day fació un recaudo de 76,4 millons de dólars en Estaus Unius y Canadá y atros 185,5 en atros países d'o mundo, con un recaudo mundial total de 261,9 millons de dólars. Knight & Day (2010) en Box Office Mojo. No funcionó masiau bien en o suyo estreno, con un recaudo de nomás que 3,8 millons de dólars en o suyo primer día en Estaus Unius y Canadá. Ben Fritz: Cruise-Diaz movie "Knight and Day" opens to soft $3.8 million at box office Wednesday, en Los Angeles Times, 24 de chunio de 2010. Brian Cantor: "Knight and Day" Bombs In Box Office Debut, en Headline Planet, 24 de chunio de 2010. Estió muito menos que Toy Story 3, que fació un recaudo de 13 millons en ixe mesmo día. Knight and Day no se trobaba entre los 50 millors estrenos de cintas en un miércols de toz os tiempos. Un analís d'o resultau d'o día de l'estreno feito por Box Office Mojo amostró que estió l'estreno d'una cinta d'acción de Tom Cruise con pior asistencia dende la suya actuación en Legend en 1986. Brandon Gray,: "Knight & Day" Falls Flat on First Day, en Box Office Mojo, 24 de chunio de 2010. Estió lo día d'estreno con menor recaudo de Cruise en un papel protagonista dende la suya actuación en Far and Away (1992, Ron Howard). Comparativament, o papel protagonista anterior de Cruise antes de Knight and Day, Valkyrie (2008, Bryan Singer), heba chenerau en o día d'o suyo estreno la cifra de 8,5 millons de dólars, y l'anterior cinta protagonizada por Cruise y Diaz, Vanilla Sky, n'heba feito 8,9 millons de dólars en o día d'o suyo estreno.

Moira Macdonald en The Seattle Times caracterizó los resultaus inicials d'os ingresos d'a cinta como "una decepción de taquilla". Moira Macdonald: "Knight and Day"? No. "Day & Night"? Yes!, en The Seattle Times, 24 de chunio de 2010. Lou Lumenick en New York Post comentó: "No son grans numeros"; Lou Lumenick: Box Office: Will Sandler clean Cruise's clock?, en New York Post, 24 de chunio de 2010. y lo periodista Roger Friedman afirmó en Hollywood News que "las malas criticas no ayudoron. "K&D" rechistró nomás que un 52% en Rotten Tomatoes. Mesmo las citicas consideradas positivas no estioron tan buenas, yeran estirando-se".{én}} Roger Friedman: Tom Cruise's "Knight and Day" opens to a mere $3.8M, en Hollywood News, 24 de chunio de 2010. Nicole Sperling en Entertainment Weekly indicó que "las audiencias simplament no s'amuestran d'a manera que Fox asperaba", Nicole Sperling: Box office preview: "Knight & Day" and "Grown Ups" are no match for "Toy Story 3", en Entertainment Weekly, 24 de chunio de 2010. y Ben Fritz en Los Angeles Times calificó l'estreno de "baixo" y comentó: "No estió un buen primer día u nueit en a taquilla de "Knight and Day". Ben Fritz: Movie Projector: "Toy Story" to rule over solid "Grown Ups", struggling "Knight and Day", en Los Angeles Times, 24 de chunio de 2010.

 Critica 
En Rotten Tomatoes, a cinta tien un index d'aprobación d'o 52% basau en 232 resenyas y una calificación promeyo de 5.60/10. O consenso critico d'a web ye que se tracta "de pura formula, pero gracias a lo suyo ritmo vivo y a dos actuacions encisadoras de Tom Cruise y Cameron Diaz, Knight and Day ufre una agradable y mediocre acción veraniega". "Knight & Day (2010)", en Rotten Tomatoes. En Metacritic, a cinta tien una puntuación de 46 sobre 100 basada en 38 criticos, cosa que indica "criticas mixtas u promeyo". Knight and Day 2010 en Metacritic. O publico enquestau por CinemaScore lio atorgó a la cinta una calificación promeyo de "B+" en una escala de A+ a F. CinemaScore.

Justin Chang en Variety caracterizó la cinta como "una comedia de zanganadas de gran enerchía y baixo impacto que se deixa la pelleta en aportar una mesura d'inchenio, romance y glamour a una plantilla de thriller d'espías con exceso de treballo". Justin Chang: Knight and Day, en Variety, 19 de chunio de 2010 Kirk Honeycutt en The Hollywood Reporter escribió: "Conclusión: la lochica y la verosimilitut fan unas vacacions en ista cinta d'acción contina a on i amanixen as estrelas Tom Cruise y Cameron Diaz ta vender as sinconisions". Honeycutt criticó la escritura, "o guión es masiau engalbanau ta desarrollar cual que siga d'os suyos personaches, y ixo inclui a los protagonistas", y comentó, "la galbana impregna la cinta dende las fuyidas inexplicables dica lo romance descudiau". Kirk Honeycutt: Knight and Day – Film Review, en The Hollywood Reporter, 19 de chunio de 2010. Michael Phillips en o Chicago Tribune criticó lo guión, a dirección, a cinematografía, os escenarios y las secuencias d'acción. Phillips concluyó, clamandolo "una farsa d'o sieglo XXI embotargada con toz los esteroides entrebolicaus, Knight and Day bien puet ser suficient ta audiencias desesperadas por la paradoxa financiable conoixida como la sorpresa predecible, y disposadas a pasar por alto una mediocridat galopant ta poder concentrar-se en temas d'odontolochía". Michael Phillips: "Knight and Day" tries for laughs, goes down with its flames, en Chicago Tribune, 21 de chunio de 2010.

Lou Lumenick, d'o New York Post, calificó la cinta con una estrella y media de cuatro, y escribió: "Ista ye una cinta de verano gran y faba sin garra atra ambición aparent que la de tapar un clot en o cronograma de un estudio porque a suya estrela s'esvaneixió". "Estió disponible nomás que mientres bellas pocas semanas". Lou Lumenick: Cruise shoots a blank: Flop Gun Tom in trite "Knight", with ditz Diaz no help as kooky captive, en New York Post, 22 de chunio de 2010. Emanuel Levy criticó lo guión d'a cinta, en calificandola de "cinta sin sentiu"; continó: "La historia abanza a una velocidat vertichinosa, como ta amagar as incongruencias en a narración". Levy li dió a la cinta una calificación de "C" y comentó: "Con una trama esconisiada, la saga ye dominada por secuencias d'acción largas, enerchicas y desiguals, pero careixe de lochica y presta minima atención a la caracterización. D'estructura repetitiva y con humor, que a sobén no atina a dar en o blanco, "Knight and Day" se caracteriza por a violencia nihilista y lo tono amoral, que no hese importau si la cinta hese estau incheniosa u divertida ta veyer-la". Emenuel Levy: Film review – Knight and Day, Emanuel Levy – Cinema 24/7, 21 de chunio de 2010. Simon Abrams en Slantle Magazine dió a la cinta una calificación de dos estrelas sobre cuatro y comentó sobre o director y o guionista d'a cinta: "Clarament, O'Neill y Mangold son tractando de dar-lis a los espectadors ixo que a los productors sin garra dandalo lis cuacaría de vender como "bella cosa ta toz", pero no bi ha consistencia en a cosa y garra quimica en absoluto entre Cruise y Diaz, i ixo fa que la pulsiada alternada entre los elementos femenins y masculins d'a cinta pareixca extraordinariament forzada". Simon Abrams: Knight and Day, en Slant Magazine, 22 de chunio de 2010. Rene Rodríguez en The Miami Herald escribió que "no heba quimica entre Cruise y Díaz", y comentó respective a l'actuación de Cruise: "Tom Cruise pasa gran parte de "Knight and Day" lucindo como si estase asperando que belún vierta a moldura de fundición sobre la suya cabeza ta fer una figura d'acción", Rene Rodriguez: Review – No chemistry between Cruise and Diaz in lackluster "Knight and Day", en The Miami Herald, 23 de chunio de 2010. y Peter Howell en o Toronto Star comentó: "Se suposa que ha d'haber romance en Knight and Day, y Díaz ye disposada a fer-lo, pero encara parixe que Cruise ha tomau leccions de carisma d'Al Gore". Peter Howell: Knight and Day: No funny business here, en Toronto Star, 22 de chunio de 2010.

Lisa Schwarzbaum, d' Entertainment Weekly, li dió a Knight and Day una calificación de "C+" y la comparó con a cinta Killers de 2010 protagonizada por Katherine Heigl y Ashton Kutcher: "Os productors asumen que l'intrés de l'audiencia en as estrelas de cine ye mayor que l'intrés de l'audiencia en os personaches. A conclusión ye sobredeterminada, en estar Roy y June construcciones tan cagarrisclas... A lo menos no son Katherine Heigl y Ashton Kutcher en Killers". Lisa Schwarzbaum: Knight and Day, en Entertainment Weekly, 22 de chunio de 2010. Colin Covert en Star Tribune fació una comparación similar: "A cinta parixe poco ambiciosa, como una nueva versión de "Killers", la tirada de pistolas y risetas d'Ashton Kutcher-Katherine Heigl que toz ya han ixuplidau, pero con acrobacias mas grans y mas potencia d'estrela". Colin Covert: On the eve of Knight and Day, examining the enigma that is Tom Cruise, en Miami Herald, 21 de chunio de 2010. En una resenya ta The Huffington Post, o critico Marshall Fine deciba que "la cinta gorgolla felizment mientres cuasi que una hora antes d'atroncar-se". Marshall Fine: Movie review: Knight and Day, en The Huffington Post, 21 de chunio de 2010. Robert Bell en Exclaim! escribió sobre lo guión: "Pro que sí, as cosas se ralentizan una mica arredol d'o punto medio, lo que amuestra clarament que bi ha muit pocos escaicimientos astí dillá d'a cursi fantasía escapista, pero las cosas se recuperan rapedament, involucrando-nos en o momento d'una cinta que sabe exactament lo que haberba d'estar o cine vasuera convencional". Robert Bell: Knight and Day Review, en Exclaim!, 21 de chunio de 2010. En Orlando Sentinel, o critico Roger Moore comentó: "Os displicents artiluchios d'a trama (un gadget, o tipo friki que la inventó), os villans insipidos, a cursa masiau rapeda a traviés de lugars exoticos, no importan siempre que Cruise y Díaz fagan clic y fagan que as suyas escenas, persecucions y abrazadas, cobren vida. Y Cruise, arrullando-se a ixo como si estase la suya Misión: imposible y, de feito, toda la suya carrera dependese d'ixo, s'asegura de que sía asinas". Roger Moore: Movie Review: Knight and Day, en Orlando Sentinel, 21 de chunio de 2010.

O critico d'o Wall Street Journal, Joe Morgenstern, comentó: "Knight and Day me fació yeyer cómo s'han tornau de fierizos bellos entretenimientos de verano. No ye que la cinta sía danyina, nomás que ta las alforchetas d'os cinefilos y d'a suya moral, sino que ye verdaderament fenomenal por a pureza d'a suya incoherencia". Joe Morgenstern: Not the Day for 'Knight", en The Wall Street Journal, 25 de chunio de 2010. Escribindo Chicago Sun-Times, Roger Ebert calificó la cinta con 3 estrelas de 4 y escribió: "Knight and Day aspira a l'encanto leve d'una comedia d'acción romantica como Charade u Romancing the Stone, pero samanaría mas si reducisea l'acción implacable. A parte romantica ye evident en veyer a escena de meet cute presentada en un aeropuerto, y la comedia parixe chenerar-se naturalment entre Tom Cruise y Cameron Diaz. Pero, por qué tantas cintas de verano consideran obligatorio inflichir-nos un exceso d'imáchens cheneradas por ordenador?</ref> Preferiría veyer a Díaz y Cruise en escenas de acción a escala humana, en cuentas de que se lis esfregue lo feito de que mientres muitos peroodos, basicamente son reemplazaus por animacions". Roger Ebert: Movie stars outrun the special effects bull, en Chicago Sun-Times, 21 de chunio de 2010. Ty Burr en The Boston Globe declaró: "A cinta ye una sinconisión veraniega d'alto octanache: elegant, divertida, sin cerebro, sin ser masiau desagradable, y Cruise ye lo suyo principal animador maniaco". Ty Burr: Knight and Day, en The Boston Globe, 22 de chunio de 2010. Escribinto ta Associated Press, Christy Lemire comentó: "A presencia de Cruise tamién aduya a mantener as cosas licheras, frescas y fácils de veyer cuan l'acción, y la mesma historia, s'escapa sale ridiculament de control". Christy Lemire: Review: Charismatic Cruise enlivens "Knight & Day", en o San Francisco Chronicle, 21 de chunio de 2010. Bill Goodykoontz en The Arizona Republic observó: "Mangold, treballando basando-se en un guión de Patrick O'Neill, accelera los escaicimientos de una manera que ye una representación perfecta de cómo se fan as cintas d'acción actuals u una demostración de todo lo que ye mal en as cintas de hue. Fácil que sían todas dos cosas". Bill Goodykoontz: Knight and Day, en The Arizona Republic, 21 de chunio de 2010. Tom Charity d'a CNN comentó: "Bi ha una creixent ansiedat sobre iste prochecto, una tendencia a compensar en exceso que evidencia insuficiencias subyacents". Tom Charity: "Knight and Day": Cruise loses control, en CNN, 25 de chunio de 2010.

En Fotogramas Jordi Costa, en calificando-la con dos estrelas de cinco, indica que: Jordi Costa: Crítica de "Noche y Día" (2010), en Fotogramas, 1 de chulio de [[2022]].

Beatriz Valdivia en Espinoff, Beatriz Valdivia: "Noche y día", un espía de buen rollo, en Espinoff, 16 de chulio de 2010,

 Se veiga tamién 
 Cine en 2010.
 Cintas de 2010.

 Referencias 

 Vinclos externos 
  Knight and Day en Internet Movie Database.
  Knight and Day en AllMovie.
  Knight and Day en Box Office Mojo.
  Knight and Day en TCM Movie Database.
  Knight and Day en Metacritic.
  Knight and Day en Rotten Tomatoes.
  /  Knight and Day en FilmAffinity.
  Knight and Day en Allociné.

Categoría:Cintas ambientadas en Boston
Categoría:Cintas ambientadas en Kansas
Categoría:Cintas ambientadas en Nueva York (ciudat)
Categoría:Cintas ambientadas en os anyos 2010
Categoría:Cintas ambientadas en Salzburgo
Categoría:Cintas ambientadas en Sevilla
Categoría:Cintas con banda sonora orichinal de John Powell
Categoría:Cintas con dirección de fotografía de Phedon Papamichael
Categoría:Cintas con guión de Patrick O'Neill
Categoría:Cintas con montache de Michael McCusker
Categoría:Cintas con montache de Quincy Z. Gunderson
Categoría:Cintas d'Estaus Unius
Categoría:Cintas de cine d'acción
Categoría:Cintas de cine d'aventuras
Categoría:Cintas de cine d'espionache
Categoría:Cintas de cine de comedia
Categoría:Cintas dirichidas por James Mangold
Categoría:Cintas en anglés
Categoría:Cintas interpretadas por Cameron Diaz
Categoría:Cintas interpretadas por Jordi Mollà
Categoría:Cintas interpretadas por Paul Dano
Categoría:Cintas interpretadas por Peter Sarsgaard
Categoría:Cintas interpretadas por Tom Cruise
Categoría:Cintas interpretadas por Viola Davis
Categoría:Cintas producidas por Cathy Konrad
Categoría:Cintas producidas por Steve Pink
Categoría:Cintas producidas por Todd Garner
Categoría:Cintas rodadas en Boston
Categoría:Cintas rodadas en Cádiz
Categoría:Cintas rodadas en Chamaica
Categoría:Cintas rodadas en Massachusetts
Categoría:Cintas rodadas en Salzburgo
Categoría:Cintas rodadas en Sevilla